
Kasutusloa andmine (Tõnu tn 5)
1. ASJAOLUD JA MENETLUSE KÄIK

04.09.2020.a laekus omanikult ehitisregistri keskkonda läbi vaatamiseks Tõnu tn 5 kinnistul asuvale aiamajale (ehitisregistri kood 121330398) kasutusloa taotlus nr 2011371/17050. Taotlusele on ehitusprojekti asemel lisatud aiamaja auditi aruanne „Suvila audit A122_TJ_5“, koostaja FIE Olga Medvedjeva. Auditi aruande kohaselt “Aiamaja on ehitatud 2014.aastal. Aiamaja vastab ehitamise ajal kehtinud  normidele ja nõuetele, ei ole tuleohtlik”. 
 Ehitusseadustiku ja planeerimisseaduse rakendamise seaduse §29 lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise auditi tulemusel peab olema võimalik kanda ehitise olulisemad tehnilised andmed ehitisregistrisse ning vajaduse korral tuvastada ehitise vastavus detailplaneeringule või projekteerimistingimustele. Ehitise auditi tellib omanik.
04.09.2020 on ehitisregistri keskkonnas, koduleht www.ehr.ee, genereeritud kasutusloa eelnõu nr 2012371/15443, menetluse nr 227816, mis suunati ehitisregistri kaudu kooskõlastamiseks Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on puuduste kõrvaldamiseks ehitisregistri elektroonilise keskkonna kaudu tagastatud.

10.11.2020 laekus ehitisregistri elektroonilisse keskkonda kõrvaldatud puudustega kasutusloa taotlus nr 2011371/17050-2 ning on genereeritud uus kasutusloa eelnõu nr 2012371/15443-2. 

20.11.2020 kooskõlastasid kõik menetlusse kaasatud isikud kasutusloa väljastamiseks kasutusloa taotluse, kaasa arvatud Päästeamet Ida Päästekeskus. Päästeamet Ida Päästekeskuse kooskõlastusele lisatud märkus: „Hoone vastab I kastutusviisiga ehitisele esitatavatele olulistele tuleohutusnõuetele, kuid puudub nõuetekohane väline tulekustutusvesi“. 
Vastavalt Narva Linnavalitsuse 27.08.1999 korraldusele nr 1122-k „AÜ Ivuška piiride ja pindala kinnitamine“ Tõnu tn 5 kinnistu kuulub AÜ Ivuška üldpindala koosseisu. Aastaringselt tule kustutamiseks veevõtu võimalus AÜ-s  Ivuška puudub.

AÜ Ivuška on asutatud eelmise sajandi 90-ndate aastate alguses, umbes 21 aasta jooksul on AÜ Ivuška territooriumil ehitatud ja kasutatud nii aiamaju kui ka teisi majandusehitisi.   AÜ-s Ivuška puudub tule kustutamiseks kehtivatele nõuetele vastav aastaringne veevõtu võimalus. 23.04.2010 teatas AÜ Ivuška aiandusühistu esimees järelevalve osakonnale kirjalikult (kiri nr 1-12/956), et aiandusühistusse on ehitatud 2 väikest veekogu, aga ehitustööd on lõpetamata. Kuid, AÜ Ivuška plaaneerib ehitustööd lõpetada ja saada välise tulekustutusveevõtukoha püstitamiseks vastavalt nr 2829-GP projektile   (projekteeria AO Orgle) kasutusloa. 
10.09.2018 saatis järelevalve osakond aiandusühistule Ivuška märgukirja nr 1-13.2/3713, milles juhtis tähelepanu tuleohutusseaduses sätestatud nõuetele, sh ka välisele tulekustutusveevõtukohale ning teatas, et Narva Linnavolikogu võttis vastu aiandusühistutele rahalise toetuse väljamaksmise korra. Korra kohaselt välise tulekustutusveevõtukoha ehitamine kuulub rahalise toetuse nimekirja.
Aiandusühistu kohustub tagama tuletõrje meetmed vastavalt AÜ Ivuška hoonestus-planeerimise projektile (projekt nr 2899-GP). Tuletõrje veevõtukoha aastaringse kasutamise probleemi lahendamine vastavalt nõudmistele ei ole Tõnu tn 5 kinnistute omanike kohustus. 

Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning aiamajale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda Tõnu tn 5 kinnistul olevale suvilale kasutusluba (auditi aruanne töö nr A122, koostaja FIE Olga Medvedjeva).
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

